CELEX: 22018D0384
Language: mt
Date: 2016-08-26 00:00:00
Title: Deċiżjoni tal-Kumitat Konġunt taż-ŻEE Nru 163/2016 tas-26 ta’ Awwissu 2016 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2018/384]

15.3.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 73/38
               
            DEĊIŻJONI TAL-KUMITAT KONĠUNT TAŻ-ŻEE
      NRU 163/2016
      tas-26 ta’ Awwissu 2016
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2018/384]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva 2014/90/UE tal-Parlament Ewropew u tal-Kunsill tat-23 ta’ Lulju 2014 dwar tagħmir tal-baħar u li tħassar id-Direttiva tal-Kunsill 96/98/KE (1) trid tiġi inkorporata fil-Ftehim ŻEE..
               
            
                  (2)
               
               
                  Id-Direttiva 2014/90/UE tħassar b’effett mit-18 ta’ Settembru 2016 id-Direttiva 96/98/KE (2), li hija inkorporata fil-Ftehim ŻEE u li konsegwentement għandha titħassar skont il-Ftehim ŻEE b’effett mit-18 ta’ Settembru 2016.
               
            
                  (3)
               
               
                  Għalhekk, l-Anness II tal-Ftehim ŻEE jenħtieġ li jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-Kapitolu XXXII tal-Anness II tal-Ftehim ŻEE għandu jiġi emendat kif ġej:
      
                  1.
               
               
                  Il-punt li ġej jiżdied wara l-punt 1 (id-Direttiva tal-Kunsill 96/98/KE):
                  
                              “2.
                           
                           
                              
                                 32014 L 0090: Id-Direttiva 2014/90/UE tal-Parlament Ewropew u tal-Kunsill tat-23 ta’ Lulju 2014 dwar tagħmir tal-baħar u li tħassar id-Direttiva tal-Kunsill 96/98/KE (ĠU L 257, 28.8.2014, p. 146).”
                           
                        
            
                  2.
               
               
                  It-test tal-punt 1 (id-Direttiva tal-Kunsill 96/98/KE) għandu jitħassar b’seħħ mit-18 ta’ Settembru 2016.
               
            Artikolu 2
      It-testi tad-Direttiva 2014/90/UE bil-lingwa Iżlandiża u b’dik Norveġiża, li jridu jiġu ppubblikati fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fis-27 ta’ Awwissu 2016, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
      
         Magħmul fi Brussell, is-26 ta’ Awwissu 2016.
         
            
               Għall-Kumitat Konġunt taż-ŻEE
            
            
               Il-President
            
            Bergdís ELLERTSDÓTTIR
         
      
      
         (1)  ĠU L 257, 28.8.2014, p. 146.
      
         (2)  ĠU L 46, 17.2.1997, p. 25.
      
         (*1)  Ma huwa indikat l-ebda rekwiżit kostituzzjonali.